Diari Oficial de la Generalitat Valenciana


Sumari del DOGV 4145, del 11-12-2001 (2001/11159)

ACORD de 4 d'octubre de 2001, de la Comissió Territorial d'Urbanisme, relatiu a la modificació puntual número 3 del Pla General d'Ordenació Urbana de Yátova.
-------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11755


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Yátova
    * pla d'urbanisme

ACORD de 4 d'octubre de 2001, de la Comissió Territorial d'Urbanisme, relatiu a la modificació puntual número 3 del Pla General d'Ordenació Urbana de Yátova. [2001/Q11481]
  
Vist l'expedient remés per l'Ajuntament de Yátova referit a la modificació puntual número 3 del Pla General d'Ordenació Urbana, a l'efecte de l'aprovació definitiva, i de conformitat amb el següents:
  
Antecedents de fet
  
1. El projecte es va sotmetre a informació pública mitjançant Acord del Ple de l'Ajuntament en sessió del dia 20 d'abril de 2001. Una vegada transcorregut el corresponent període d'exposició pública (notificat per anunci en el Diari Oficial de la Generalitat Valenciana, de data 14 de maig de 2001, i en el diari Levante, de 25 d'abril de 2001), es va aprovar provisionalment pel Ple de la corporació local de 19 de juny de 2001.
  
2. El projecte consta de memòria i plans.
  
3. La present modificació consisteix en la modificació de la qualificació d'una parcel·la dotacional pública de 308 metres quadrats, que en l'actualitat forma part d'un parc públic ?sistema general segons les normes subsidiàries. El nou ús que se li donaria seria el de bàscula pública municipal ?infraestructura-servei urbà segons la nomenclatura de la legislació vigent.
  
4. Durant la tramitació de l'expedient no s'han sol·licitat informes.
  
5. Yátova disposa de normes subsidiàries de planejament amb l'aprovació definitiva per la Comissió Territorial d'Urbanisme de 20 de juny de 1989.
  
6. La Comissió Informativa de la Comissió Territorial d'Urbanisme de València, en sessió de 28 de setembre de 2001, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/1994, de 15 de novembre, de la Llei Reguladora de l'Activitat Urbanística.
  
2. La documentació s'estima suficient, a l'efecte del compliment del que preceptuen els articles 27 i 28 de la Llei Reguladora de l'Activitat Urbanística.
  
3. Les consideracions que s'han de realitzar sobre la modificació pretesa són les següents:
  
- La possibilitat de canvi d'ús dotacional en parcel·les públiques es preveu en l'article 58.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i concretament en el cas que ens ocupa ?modificació d'ús de parcel·la destinada a zona verda- és necessària l'aprovació d'una modificació puntual que concrete aquest canvi d'ús.
  
- No s'incrementa l'aprofitament lucratiu privat ja que es manté el caràcter públic dels terrenys, i es manté la proporció i la qualitat de les dotacions públiques tal com s'estableix en l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
- Per tant, el contingut d'aquesta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda:
  
Aprovar definitivament la modificació número 3 del Pla General d'Ordenació Urbana de Yátova.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.